Slå på hjul

Slå på hjul er en lek der det gjelder å slå på et ringformet hjul med en pinne slik at det holder seg rullende og oppreist på bakken så lenge som mulig. Aktiviteten er kjent siden oldtida i både Afrika, Asia og Europa. Ringene har vært av tre eller metall. Leken var vanlig i Norge før, ikke minst på veier og åpne plasser, både for gutter og jenter.

Hjulene som ble brukt til barneleker på 1800- og 1900-tallet, hadde en diameter på opptil en meter. De aller fineste var jevne, slanke kjøpehjul av stål med en ru pinne til å slå med.Pensjonist-nytt mars 2001: «Ungdomsleker i gamle Drøbak» De fleste brukte imidlertid tønnebånd de fant, og en kjepp av for eksempel rogn.

Sporten er fortsatt en populær barnelek mange steder i verden, blant annet blant fattige barn som leker mye ute. Hjulene kan da også være sykkelfelger og gummidekk. Lekehjuli av metall kan for øvrig bli drevet av stenger med kroker istedenfor med slåpinner av tre. Aktiviteten kan gi god trim.

Andre gamle barneleker utendørs var å leke gjemsel, sisten, kaste ball, klatre, balansere, gå på stylter, hoppe paradis, spille med klinkekuler og mye, mye annet. Leketøyene var ofte enkle og hjemmelagde.

 Se også 
 Rokkering
 Ringspill
 Sjonglering
 Slå hjul, en akrobatisk bevegelse med kroppen

 Referanser 

 Eksterne lenker 


Kategori:Leker